SAJÓSZÖGED KÖZSÉGI ÖNKORMÁNYZAT
HÁZI SEGÍTSÉGNYÚJTÁS SZAKMAI PROGRAMJA
2018.


A szakmai program az alábbi szempontok szerint kerül bemutatásra:

I. A biztosított szolgáltatás, a szolgáltatás célja, feladata különösen:
a. a megvalósítani kívánt program konkrét bemutatása, a meglévő kapacitások, a nyújtott szolgáltatáselemek, tevékenységek leírása
b. a szakmai program megvalósítása várható következményeinek, eredményességének az ellátórendszerben betöltött szerepének és hatásának értékelése
c. a más intézményekkel történő együttműködés módja
d. A szolgáltatás megkezdése előtt megtett előkészületek
II.       Az ellátandó célcsoport megnevezése, demográfiai mutatói, szociális jellemzői, 
      ellátási szükségletei
III.       Feladatellátás szakmai tartalma, módja, a biztosított szolgáltatások formái, köre,        
            rendszeressége
IV.       A szolgáltatásról szóló tájékoztatás helyi módja, az ellátás igénybevételének módja
V.       A szolgáltató és az igénybe vevő közötti kapcsolattartás módja
VI.       Az ellátottak és a személyes gondoskodást végző személyek jogainak védelmével  
            kapcsolatos szabályok
VII.  Szakmai információk, így különösen a személyes gondoskodást végző személyeknek 
       a  létszáma és szakképzettsége szerint
VIII.  Melléklet


I. A biztosított szolgáltatás, a szolgáltatás célja, feladata

A biztosított szolgáltatás: házi segítségnyújtás.
Sajószöged Községi Önkormányzat személyes gondoskodás keretében szociális alapszolgáltatásként házi segítségnyújtást – ennek keretében személyi gondozást, illetve szociális segítést - biztosít az arra rászorulók részére.
A szolgáltatás célja, feladata Sajószöged településen az ellátást igénybevevő személy saját lakókörnyezetében biztosítani az önálló életvitel fenntartása érdekében a szükséges ellátást.

Az ellátás elnevezése: Sajószöged Községi Önkormányzat házi segítségnyújtás szolgáltatása
Önkormányzati szakfeladaton működő házi segítségnyújtás szolgáltatás
Fenntartó: Sajószöged Községi Önkormányzat
Székhelye: 3599 Sajószöged, Ady Endre út 71.
Ellátási területe: Sajószöged község közigazgatási területe
Ágazati azonosítója: S0097587
A szolgáltatás kormányzati funkciója: 107052
Engedélyezett férőhelyek száma: 18 fő.

a) A megvalósítani kívánt program konkrét bemutatása, a meglévő kapacitások, a nyújtott szolgáltatáselemek, tevékenységek leírása

A lakossági igényeknek, szükségleteknek megfelelően személyre szabott, differenciált szakmai munkával ellátjuk a település idős gondozásával összefüggő szociális alapszolgáltatási feladatokat. A mindennapi munka középpontjában a gondozásra, ápolásra szoruló emberek fizikai szükségleteinek ellátása, a boldog békés öregkor megteremtése, a lelki harmónia megőrzése áll. 
A gondozás az igénybevevő bevonásával történő, tervezések alapuló, célzott segítés mindazon tevékenységek elvégzésében, amelyeket saját maga tenne meg, ha erre képes lenne, továbbá olyan rendszeres vagy hosszabb idejű testi-lelki támogatása, fejlesztése, amely elősegíti a körülményekhez képest legjobb életminőség elérését, illetve a családban, társadalmi státuszban való megtartását, visszailleszkedését.
A háztartási segítségnyújtása az igénybevevő segítése mindennapi életvitelében, személyes környezete rendben tartásában, mindennapi ügyeinek intézésében, valamint a személyes szükségleteinek kielégítésére szolgáló lehetőségek és eszközök biztosítása, ha ezt saját háztartásában vagy annak hiányában nem tudja megoldani.

b) A szakmai programban leírtak megvalósulásának következménye, eredményessége, az ellátórendszerben betöltött szerepének és hatásának értékelése

A házi segítségnyújtás biztosítása, jelentős hiányt pótol a helyi szociális ellátó rendszerben. Az idős emberek jellemzője a szülőfaluhoz, a lakóhelyhez, rokonsághoz való szoros kötődés. Így fontos, hogy ezt számukra biztosítani tudjuk, adott esetben a közösség által fenntartott, szervezett szolgáltatásokkal.
A házi segítségnyújtás adta lehetőségekkel az idősek, betegek, fogyatékkal élők a biztonságot adó, megszokott közösségben, ingatlanban maradhatnak, élhetnek, részesei lehetnek a közösség életének, hagyományainak, ünnepeinek.
Várható eredmény a fizikai egészség és a mobilitás megőrzése, az elmagányosodás csökkentése. A házi segítségnyújtás illeszkedik a már működő Családsegítés és Gyermekjóléti Szolgálat, a Háziorvosi Szolgálat és az Önkormányzat alkotta egységbe, munkájukat összehangolva, egymás partnereként hatékonyan tudják a településen élő időseket és családjaikat segíteni.

c) Más intézményekkel történő együttműködés módja
Az Önkormányzat Hivatala, (továbbiakban: Hivatal) a házi segítségnyújtást biztosító munkatársak az ellátottak érdekében rendszeres kapcsolatban áll a közintézményekkel, egyéb szolgáltatókkal pl. gyógyszertár, posta, élelmiszerbolt, stb. és szükség esetén több szervezettel, illetve a szakorvosi, kórházi személyzettel, egyéb hivatalokkal (pl.: Nyugdíjfolyósító, Társadalombiztosító). Az együttműködés történhet személyes kapcsolat, találkozás útján, írásban, telefonon, faxon, e-mailen.

d) A szolgáltatás megkezdése előtt megtett előkészületek
Folyamatosan figyelemmel kísérjük ellátási területünkön a demográfiai mutatókat, az idősek, fogyatékossággal élők létszámának, korösszetételének alakulását.

II. Az ellátandó célcsoport megnevezése, demográfiai mutatói, szociális jellemzői, ellátási szükségletei:

Az ellátandó célcsoport:
Sajószöged község közigazgatási területén bejelentett lakóhellyel rendelkező szociálisan rászorultak, akik a szociális igazgatásról és szociális ellátásokról szóló 1993.évi III. törvény (a továbbiakban: Sztv.) 3.§-a hatálya alá tartozó személyek, főként idősek, betegek és fogyatékosok, akik rendelkeznek a szakértő által kiadott gondozási szükségletről szóló szakvéleménnyel.
Az Önkormányzat házi segítségnyújtás keretében gondoskodik a Sztv. 63.§. szerint rászoruló személyekről.

A község lakosságszáma (2017.12.31-én): 	2268 fő 
A lakosság megoszlása:     0-18 éves:   	  384 fő
			                  19-62 éves :  	1396 fő
                      		      62 év feletti:  	  488 fő.

Sajószögeden a 60 éven felüliek száma az összlakosság kb. negyede. 
Többségük olyan családban él, ahol rokonai, hozzátartozói gondoskodnak róla, ezért - illetve abból az okból, hogy településünkön a Baptista Szeretetszolgálat is végez házi segítségnyújtást - az ellátást igénylők száma évek óta kevés. 
2018. augusztus 31-én 2 fő veszi igénybe az ellátást. Mindketten egyedülálló, idős emberek.

Összességében elmondható, hogy a szolgáltatásra azok az idősek számítanak, aki egyedül élnek, illetve akiknek nincs támogató rokon, ismerős a közelében. A községben számos példát látni arra, hogy a közösség, a szomszédság szemmel tartja az időset, figyel rá, szükség esetén kisebb, nagyobb munkákat elvégeznek számukra.
A megkérdezettek és a korábbi segítő munka során szerzett tapasztalat azt mutatja, hogy leginkább az önálló életvitel fenntartásában van szükség a segítségnyújtásra. A háztartási teendők, a cipekedés, az ügyintézés és az utazás jelentenek nagy gondot a területen élő idősek számára. 
                  
	Az idősebb korosztály tagjai mind egészségügyi, mind anyagi szempontból potenciális ügyfeleknek tekinthetők a szociális ellátási körben.

Néhány szenvedélybetegről van tudomásunk községünkben, akikre jellemző a kiszolgáltatottság, az átlagnál alacsonyabb életszínvonalon és lakáskörülmények között élés. Ezek az emberek már valamely szállal kapcsolódnak a település szociális hálózatához. Igénylik a segítséget a mindennapi életükhöz, melyet meg is kapnak.

III.  A feladatellátás szakmai tartalma, módja, a biztosított szolgáltatások formái, köre, rendszeressége:

A házi segítségnyújtás keretében célunk az igénybe vevők (idősek, tartósan betegek, krónikus betegek, fogyatékkal élők) számára, a saját lakókörnyezetükben biztosítani olyan ellátási formákat, amelyek igénybevételével minél tovább otthonukban maradhatnak, elkerülendő a bentlakásos intézményi elhelyezést, amelyekkel biztosítani tudjuk számukra az önálló, vagy részben önálló életvitel fenntartását úgy, hogy a meglévő képességeiket fenntartjuk, felhasználjuk, és egyben fejlesztjük. Személyre szabott ellátást nyújtunk az igénybe vevő fizikai, mentális és szociális szükségleteinek, életkorának, élethelyzetének és egészségi állapotának megfelelően. 

Az ellátás igénybe vételét megelőzően vizsgáljuk a gondozási szükségletet.
A segítő tevékenység szakmai tartalma magába foglalja a komfortérzet biztosítását, a szervező feladatokat, a fizikai és mentális ellátást. 
A házi segítségnyújtás módját, formáját és rendszerességét a Polgármester az ellátást igénybe vevő egészségi állapota, szociális helyzete, a háziorvos javaslata, illetve a gondozási szükséglet vizsgálat eredményének tükrében határozza meg. Minden esetben az egyéni szükségleteknek megfelelően az ellátást igénybe vevővel közösen kerül kialakításra a feladat ellátáshoz biztosított időbeosztás. 
A szociális gondozó az ellátottal együttműködik, figyelembe veszi az és figyelemmel kíséri az ellátottal kapcsolatos változásokat.

A gondozó a ténylegesen elvégzett feladatokról tevékenységnaplót vezet, amelyben az elvégzett feladatokat névre szólóan, a tevékenység leírásával és annak időtartalmával rögzíti. Az ellátásban részesülő személy a segítségnyújtás tényét a látogatások alkalmával igazolja. 
A gondozónő a házi segítségnyújtás során együttműködik az egészségügyi és szociális alap- és szakellátást nyújtó intézményekkel a komplex ellátás érdekében.

Szolgáltatási formái:
A házi segítségnyújtás keretében szociális segítést vagy személyi gondozást kell nyújtani.
Szociális segítés keretében biztosítani kell
a) a lakókörnyezeti higiénia megtartásában való közreműködést,
b) a háztartási tevékenységben való közreműködést,
c) a veszélyhelyzetek kialakulásának megelőzésében és a kialakult veszélyhelyzet 
   elhárításában történő segítségnyújtást,
d) szükség esetén a bentlakásos szociális intézménybe történő beköltözés segítését.
Személyi gondozás keretében biztosítani kell
a) az ellátást igénybe vevővel a segítő kapcsolat kialakítását és fenntartását,
b) a gondozási és ápolási feladatok elvégzését,
c) a szociális segítés keretében biztosított feladatokat.

A feladatellátás szakmai tartalma:
A házi segítségnyújtás tevékenységei és résztevékenységei
Szociális segítés keretében:
A lakókörnyezeti higiénia megtartásában való közreműködés körében:
- takarítás a lakás életvitelszerűen használt helyiségeiben (hálószobában, fürdőszobában,  
   konyhában és illemhelyiségben)

- mosás
- vasalás
A háztartási tevékenységben való közreműködés körében:
- bevásárlás (személyes szükséglet mértékében), gyógyszer kiváltása
- segítségnyújtás ételkészítésben és az étkezés előkészítésében
- mosogatás
- ruhajavítás
- ágyazás, ágyneműcsere
- közkútról, fúrtkútról vízhordás
- tüzelő behordása kályhához, egyedi fűtés beindítása (kivéve, ha ez a tevékenység egyéb 
  szakmai kompetenciát igényel)
- télen hóeltakarítás és síkosság-mentesítés a lakás bejárata előtt
- kísérés.
Segítségnyújtás veszélyhelyzet kialakulásának megelőzésében és a kialakult veszélyhelyzet 
elhárításában
Szükség esetén a bentlakásos szociális intézménybe történő beköltözés segítése.
Személyi gondozás esetében:
Szociális segítés keretében biztosított feladatokon túl,
Személyi gondozás keretében:
Az ellátást igénybe vevővel segítő kapcsolat kialakítása és fenntartása körében:
- információnyújtás, tanácsadás és mentális támogatás
- családdal, ismerősökkel való kapcsolattartás segítése
- az egészség megőrzésére irányuló aktív szabadidős tevékenységben való közreműködés
- ügyintézés az ellátott érdekeinek védelmében
		4. napirend 	

Gondozási és ápolási feladatok körében:

- mosdatás
- fürdetés
- öltöztetés
- ágyazás, ágyneműcsere
- inkontinens beteg ellátása, testfelület tisztítása, kezelése
- haj, arcszőrzet ápolás
- száj, fog és protézis ápolása
- körömápolás, bőrápolás
- folyadékpótlás, étkeztetés (segédeszköz nélkül)
- mozgatás ágyban
- decubitus megelőzés
- felületi sebkezelés
- sztómazsák cseréje
- gyógyszer adagolása, gyógyszerelés monitorozása
- vérnyomás és vércukor mérése
- hely- és helyzetváltoztatás segítése lakáson belül és kívül
- kényelmi és gyógyászati segédeszközök beszerzésében való közreműködés,
- kényelmi és gyógyászati segédeszközök használatának betanítása, karbantartásában való segítségnyújtás
- a háziorvos írásos rendelésén alapuló terápia követése (a tevékenység elvégzéséhez való kompetencia határáig).

Az ellátás céljai:
- Olyan bizalmon alapuló személyes segítő kapcsolat kialakítása és fenntartása, melynek során a segítséget kérő fenntartások nélkül terjesztheti elő kérését, és amelyben biztonságban érzi magát.
- Az orvossal folytatott konzultáció során meghatározott feladatok szakszerű elvégzése, szükség esetén az otthonápolási szolgálattal való kapcsolat felvétele.
- Az ellátott személy és lakókörnyezetének tisztán tartásában való teljes, vagy részleges segítségnyújtás, figyelembe véve az ellátott aktivitását, meglévő képességeit.
- Az ellátott háztartásának vitelében való segítségnyújtás, figyelembe véve az ellátott egészségi állapotát, élethelyzetét és meglévő képességeit.
- Az ellátott társas kapcsolatainak fenntartása, ápolása.
- A személy biztonságát szolgáló körülmények megteremtése, a felmerülhető veszélyforrások elhárítása, felkészülés a veszélyhelyzet kezelésére. Prevenció.
- Olyan közösségi, szabadidős programok szervezése, ahol az ellátottak kapcsolatot tarthatnak a községben élőkkel, azonos érdeklődési körűekkel vagy életkorúakkal, ahol hasznos tanácsokat kaphatnak pl.: az egészségmegőrzés, betegségmegelőzés témakörökben.
- A szociális, egészségügyi illetve egyéb közszolgáltatásokhoz való eljutás, az abban való segítségnyújtás biztosítása, ügyintézés.
- Az ellátott állapotának rosszabbodása vagy egyéb körülmény fennállása esetén a bentlakásos intézménybe történő beköltözés és az ottani berendezkedés segítése.
- Az ellátott szükségleteinek és egészségi állapotának minél pontosabb és szakszerűbb feltárása.

A gondozó feladata:
· Személyes segítő kapcsolat kialakítása.
· A vonatkozó jogszabályban (a személyes gondoskodást nyújtó szociális intézmények szakmai feladatairól és működésük feltételeiről szóló 1/2000.(I.7.) SzCsM rendelet) meghatározott, az igénybevevő által igényelt tevékenységek ellátása.

A gondozás időtartama: 
A házi segítségnyújtást egy fő gondozónő végzi, munkaideje hétfőtől péntekig munkanapokon, 0800-1600 óráig tart. 
Az egyén igényeitől függően, az orvosi konzultáció és a felmerülő szükséglet szerint rendszeresen, vagy alkalomszerűen.


IV.  A szolgáltatásról szóló tájékoztatás helyi módja, az ellátás igénybevételének módja:

Tájékoztatási kötelezettség:
A Polgármesteri Hivatal munkatársai, illetve a gondozónő személyesen vagy telefonon tájékoztatja a klienseket az igényelhető szolgáltatásról, az ellátás feltételeiről, módjáról, díjáról annak érdekében, hogy a kliens önálló döntést hozhasson.
A Polgármesteri Hivatal hirdetőtábláján az igényelhető szociális ellátásokról szóló, jól látható helyen kifüggesztett részletes tájékoztató is a lakosok rendelkezésére áll.

Az ellátás igénybevételének módja:
Az ellátás önkéntes, írásbeli kérelem alapján történik. Jelzést tehet a háziorvos, a családsegítő szolgálat, vagy bárki, aki a lakókörnyezetében ellátatlan idős, vagy szociálisan rászoruló embert észlel.
Az ellátás iránti kérelmet az igénybe vevő, illetve törvényes képviselője a Polgármester Hivatalban beszerezhető formanyomtatványon írásban nyújthatja be a Hivatalba, munkaidőben. A kitöltésben, valamint a csatolandó mellékletek beszerzésében a Hivatal dolgozói kérésre segítséget nyújtanak.
A kérelemhez csatolni kell a személyes gondoskodást nyújtó szociális ellátások igénybevételéről szóló 9/1999.(XI.24.) SzCsM rendelet 1. melléklet II. rész szerinti jövedelemnyilatkozatot, család jövedelméről szóló igazolásokat, a háziorvosi igazolást.

Az eljárás rendje a következő:
· A szolgáltatás iránti kérelem alapján a jegyző kezdeményezi az ellátást igénylő személy gondozási szükségletének vizsgálatát a 36/2007./XII.22./SZMM rendeletben meghatározott szakértőnél, aki a vizsgálatot elvégzi és megállapítja, hogy az ellátást igénylő esetében szociális segítés vagy személyes gondoskodás indokolt, illetve megállapításra kerül a napi gondozási szükséglet mértéke.
· A gondozónő tájékoztatja az igénylőt a szolgáltatással kapcsolatos tudnivalókról, ezen túl segítséget nyújt az ellátás igénybevételéhez szükséges iratok kitöltésében, illetve a gondozási szükséglet vizsgálatában, amely a lakóhelyen történik.
· A szakértő (bizottság) megvizsgálja a gondozási szükségletet és kötelező erejű szakvéleményt ad a gondozási szükségletről.
· A házi segítségnyújtást a napi gondozási szükségletnek megfelelő időtartamban, de legfeljebb napi 4 órában kell nyújtani.
· Ha a gondozási szükséglet a napi 4 órát meghaladja, a jegyző tájékoztatja az igénybe vevőt az idős otthoni elhelyezés lehetőségéről. Ez viszont nem jelenti azt, hogy a kérelmező igénylése esetén ne kellene biztosítani házi segítségnyújtást.

A gondozási szükségletet az önellátási képesség hiánya alapozza meg, így vizsgálandó az egészségi állapot, az ápolásra való rászorulás és az önkiszolgálási képesség.
A települési Önkormányzat kötelező feladatai keretében a szakértő által megállapított gondozási szükséglettel rendelkező, házi segítségnyújtást igénylő személyek ellátásáról köteles gondoskodni.

A polgármester a szolgáltatás igénybevételéhez szükséges adatok és dokumentumok birtokában, a hatályos rendelkezések alapján, írásban értesíti a házi segítségnyújtás biztosításáról és az ellátottal írásban megállapodást köt. 

Az ellátás megszűnik:
· a szolgáltató jogutód nélküli megszűnésével,
· a jogosult halálával,
· határozott idejű megállapodás esetén a megjelölt időtartam lejártával, kivéve, ha a szolgáltatás nyújtás időtartamát meghosszabbítják,
· a megállapodás Ellátott részéről történő felmondásával.

A polgármester a megállapodást felmondhatja:
· amennyiben a szolgáltatás biztosítása nem indokolt,
· az Szt. 102.§-ában foglalt esetekben és feltételekkel.


V.  A szolgáltató és az igénybe vevő közötti kapcsolattartás módja:

Sajószöged Községi Önkormányzat Polgármesteri Hivatala
Cím: 3599 Sajószöged Ady Endre út 71.
Tel. : 49/540-743,   Fax: 49/540-744
Email: sajoszoged@gmail.com
Ügyfélfogadási idő: Hétfő 8 – 16, Kedd 8 – 16, Csütörtök -- ,Szerda 8 – 16, Péntek 8 - 13 óra

· A Hivatal és a házi segítségnyújtó szolgálat elérhető személyesen, telefonon, faxon és e-mailen egyaránt.
· Az első találkozás, illetve az első interjú az ügyfél otthonában, vagy a Hivatalban történik személyesen.
· A lakóhelyen nyújtott segítségnyújtásból eredően a kapcsolattartás, a találkozások helyszíne, módja, a személyes találkozó, az ellátott otthonában történik.

Bármilyen gyors intézkedést igénylő ügyben telefonon, e-mail-en, vagy fax segítségével tartjuk a kapcsolatot. 
A szolgáltató és az igénybe vevő között az ellátás megállapítása, szüneteltetése, vagy megszüntetése tekintetében az írásosság a kapcsolattartás módja.
Az ellátással kapcsolatos bármilyen egyéb jellegű észrevétel szóban, vagy írásban, akár a Hivatalban, akár pedig a gondozónőnél megtehető.


VI. Az ellátottak és a személyes gondoskodást végző személyek jogainak védelmével  kapcsolatos szabályok

Munkatársaink tiszteletben tartják minden ember értékét, méltóságát, egyéniségét, jogait, nemre, korra, társadalmi és etnikai hovatartozás, vallási és világnézeti meggyőződésre. nemi irányultságra, fogyatékosságra és egészségi állapotra való tekintet nélkül.
A szolgáltatást igénybe vevő ellátottnak joga van szociális helyzetére, egészségi állapotára és mentális állapotára tekintettel a házi segítségnyújtó szolgálat által biztosított teljes körű ellátásra.
Joga van a tájékoztatáshoz, joga van a közös gondolkodáshoz (segítségnyújtás menete, formája, időtartama, következményei) és az autonóm döntéshozatalhoz.
A kliensnek joga van a segítő kapcsolatot bármikor megszakítani.
Az ellátást igénybe vevőt megilleti személyes adatainak védelme, valamint a magánéletével kapcsolatos titokvédelem. Az igénybevételi eljárás során a házi segítségnyújtó szolgálat figyelmet fordít arra. hogy az ellátást igénylő adataihoz csak az arra jogosult személyek férjenek hozzá.

A Hivatalban jól látható helyen kifüggesztésre került az elátottjogi képviselő elérhetősége, illetve tevékenységének ismertetése.
Az ügyfél – írásbeli – panaszával fordulhat először a Polgármesterhez, majd a fenntartóhoz, illetve az ellátottjogi képviselőhöz. Az ellátottjogi képviselő jogsegítő tevékenysége bármikor igénybe vehető.

Az ellátott, illetve a törvényes képviselője írásban panasszal élhet:
· Az Polgármesternél az ellátás körülményeit érintő kifogások orvoslása tekintetében.
· A fenntartónál, ha a panasz kivizsgálására jogosult 15 napon belül nem értesíti a 
            panaszt tevőt a vizsgálat eredményéről, vagy az intézkedéséről, illetve ha nem ért 
            egyet a tett intézkedéssel. A fenntartó 8 napon belül írásban reagál a panaszt tevő 
            felvetésére.
· További panasz tehető a fent említett képviselők felé.



A személyes gondoskodást végző személyek jogai:

A személyes gondoskodást végző személyek a Szociális Munkások Szakmai Etikai Kódex-ében foglaltak szerint végzik segítő munkájukat.
A szociális munkát végző joga és kötelessége a döntéshozók, valamint a közvélemény figyelmét felhívni mindarra, amiben a kormányzat, a társadalom vagy egyes intézmények felelősek a nélkülözés és a szenvedés kialakulásáért, illetve amivel meggátolják ezek enyhítését. A szociális munkát végző joga, hogy ennek érdekében szakmai szervezetekhez forduljon.

A segítőmunka során a szociális munkát végző védelmére jogosult a vele (intézményével) vagy kliensével szembeni jogsértő, vagy etikátlan bánásmóddal szemben. Ha az etikai sérelem akár intézmények, akár személyek részéről éri, védelemért munkáltatójához, illetve annak fenntartójához, vagy az Etikai Kollégiumhoz fordulhat.
Az ellátottak és a szolgáltatást végzők közötti esetleges viták esetén a felek kölcsönös megbeszéléssel rendezik a vitás kérdéseket. Ennek sikertelensége esetén az Önkormányzat Képviselő-testülete hoz döntést az ügyben. A Képviselő-testületi döntés felülvizsgálatát a    B-A-Z. Megyei Törvényszéktől lehet kérni.

VII.  Szakmai információk:
Személyes gondoskodást végző személyek létszáma, szakképzettsége
A házi segítségnyújtást egy fő nyolc órában foglalkoztatott szakképzett (szociális ápoló és gondozó végzettségű) gondozónő látja el.
Helyettesítése megbízással foglalkoztatott szakképzett gondozónővel történik.
A szociális ágazatban foglalkoztatott személyek esetében a Sztv. 94/L § (1) bekezdésében meghatározottak szerint biztosítjuk, hogy megkapják a munkavégzéshez kapcsolódó megbecsülést, tiszteletben tartsák emberi méltóságukat és személyiségi jogaikat, munkájukat elismerjék. Munkáltatóként a dolgozók számára a munkaruhát, illetve a megfelelő munkavégzési körülményeket biztosítjuk.


Sajószöged 2018. ………………………..        
                                                
           ….....................…………………
								  dr. Gulyás Mihály polgármester




Záradék:
Sajószöged Önkormányzat Képviselő testülete a szociális törvényben és a szociális ellátásokról szóló ………………………. önkormányzati rendeletben alapellátásként meghatározott házi segítségnyújtás biztosítására megalkotott szakmai programot a ………… számú határozatával jóváhagyta.

	                                                                  	…............................…………………
						                                    dr. Boros István 
címzetes főjegyző 































































1. sz. melléklet
Sajószöged Községi Önkormányzat Polgármesterétől    
  3599  Sajószöged, Ady E. út 7l.
Telefonszám: 49 /540-743
/Ágazati azonosító: S0097587/
Ügyirat száma: …../…….                               			Tárgy:  ………….. Sajószöged, 
Ügyintéző: …………………. .					             ………… sz. alatti lakos
Telefonszám: …………………					             házi segítségnyújtás ügye
MEGÁLLAPODÁS

Mely létrejött egyrészről Sajószöged Községi Önkormányzat 3599 Sajószöged, Ady E. út 71. képviselője: …………… polgármester – valamint 
…………….. (sz.:……………………………..) 3599 Sajószöged,…………….. szám alatti lakos (törvényes képviselője:………………………………) között az alábbiak szerint : 

1. Az Önkormányzat  kötelezettséget vállal arra, hogy alapszolgáltatás keretén belül  nevezett részére 20……………..…-tól házi segítségnyújtást  biztosít.  
      A házi segítségnyújtás keretében nyújtott szolgáltatás:   szociális segítés    /    személyi gondozás.*
      A személyi gondozás magába foglalja a szociális segítés tevékenységeit is.     
    
1..2. Az ellátás időtartama:    határozatlan   /     határozott, ……………… ig tartó*
     időtartamra jött létre. 
     A megállapodás szabályait mindaddig alkalmazni kell, amíg ennek helyébe a felek által a módosított másik megállapodás meg nem köttetik, vagy a határozott idő le nem jár.  

2. A házi segítségnyújtást igénylő napi gondozási szükséglete az értékelő adatlapban foglaltak szerint napi …………………. Az ellátást igénybe vevő kérelmére a szolgáltatás időtartama előreláthatólag havi …………………..óra.
 
A házi segítségnyújtás tevékenységei és résztevékenységei:
Szociális segítés keretében:
A lakókörnyezeti higiénia megtartásában való közreműködés körében:
- takarítás a lakás életvitelszerűen használt helyiségeiben (hálószobában, fürdőszobában, konyhában 
  és illemhelyiségben)
- mosás,	
- vasalás
A háztartási tevékenységben való közreműködés körében:
- bevásárlás (személyes szükséglet mértékében), gyógyszer kiváltása,
- segítségnyújtás ételkészítésben és az étkezés előkészítésében,
- mosogatás,	
- ruhajavítás,
- közkútról, fúrtkútról vízhordás,
- tüzelő behordása kályhához, egyedi fűtés beindítása (kivéve, ha ez a tevékenység egyéb szakmai 
  kompetenciát igényel)
- télen hó eltakarítás és síkosság-mentesítés a lakás bejárata előtt
- kísérés.
Segítségnyújtás veszélyhelyzet kialakulásának megelőzésében és a kialakult veszélyhelyzet 
elhárításában. Szükség esetén a bentlakásos szociális intézménybe történő beköltözés segítése.


*A megfelelő aláhúzandó

Személyi gondozás keretében:
Az ellátást igénybe vevővel segítő kapcsolat kialakítása és fenntartása körében:
- információnyújtás, tanácsadás és mentális támogatás
- családdal, ismerősökkel való kapcsolattartás segítése
- az egészség megőrzésére irányuló aktív szabadidős tevékenységben való közreműködés
- ügyintézés az ellátott érdekeinek védelmében
Gondozási és ápolási feladatok körében:
- mosdatás,	
- fürdetés,	
- öltöztetés,	
- ágyazás, ágyneműcsere
- inkontinens beteg ellátása, testfelület tisztítása, kezelése
- haj, arcszőrzet ápolás,		
- száj, fog és protézis ápolás
- körömápolás, bőrápolás
- folyadékpótlás, étkeztetés (segédeszköz nélkül)
- mozgatás ágyban	
- decubitus megelőzés,	
- felületi sebkezelés,	
- sztómazsák cseréje
- gyógyszer adagolása, gyógyszerelés monitorozása
- vérnyomás és vércukor mérése
- hely- és helyzetváltoztatás segítése lakáson belül és kívül
- kényelmi és gyógyászati segédeszközök beszerzésében való közreműködés,
- kényelmi és gyógyászati segédeszközök használatának betanítása, karbantartásában való segítségnyújtás
- a háziorvos írásos rendelésén alapuló terápia követése (a tevékenység elvégzéséhez való kompetencia határáig).


3. A házi segítségnyújtásért fizetendő személyi térítési díj összege Sajószöged Községi Önkormányzat Képviselő-testületének…………………önkormányzati rendelete alapján

……………..,-Ft/óra.

       A házi segítségnyújtás egy órát meghaladó időtartamát térítésmentesen biztosítja az Önkormányzat.
       A házi segítségnyújtásért fizetendő személyi térítési díj összegének alapját az igénybe vevő     
       rendszeres havi jövedelme képezi. A fizetés módja: készpénzes befizetés. 

3.1. Az ellátásért fizetendő személyi térítési díjat havonta utólag, a tárgyhót követő hó 20. napjáig ügyfélfogadási napon és időben kell befizetni a Polgármesteri Hivatal pénztárába.

3.2. A személyi térítési díj fizetés elmulasztása esetén az ellátást igénybe vevőt a Polgármesteri Hivatal felszólítja a fizetési kötelezettség teljesítésére. Amennyiben az ellátást igénybe vevő fenti kötelezettségének a felszólítást követő 15 napon belül továbbra sem tesz eleget a be nem fizetett térítési díjat a behajtás érdekében a polgármester elrendeli. 

3.3. A személyi térítési díj összegét a Polgármesteri Hivatal évente két alkalommal március hó 1., illetve október hó 1. napjáig felülvizsgálhatja, ennek eredményeként a személyi térítési díj  mértéke változhat, ezzel együtt a felek közötti megállapodás is. 
3.4. Ha a jogosult a házi segítségnyújtást bármilyen ok miatt nem kívánja igénybe venni, a lemondást legalább két munkanappal korábban a gondozónőknek, írásban vagy személyesen kell bejelenteni. Rendkívüli előre nem várt esetben aznap 9 óráig lehet azt lemondani személyesen vagy a 49/540-743/13-as melléken.  
Ennek elmulasztása esetén a harmadik naptól kezdődően a szolgáltatatás szünetel, de a házi segítségnyújtási díjat meg kell fizetni, további térítési díj megfizetésére azonban az ellátott az újabb igénybevételig nem kötelezhető.

4.	Az ellátást biztosító köteles gondoskodni: 	
· a gondozónők foglalkozásbeli, titoktartási kötelezettségének érvényesítéséről, és az ellátást igénybe vevő személyi jogainak tiszteletbe tartásáról. 
5.  	Az ellátást igénybevevő kijelenti, hogy 
· adataiban, valamint az ellátásra való jogosultság feltételeiben bekövetkezett változásról, továbbá minden olyan körülményről, amely a személyi térítési díjfizetési kötelezettségét érinti, haladéktalanul tájékoztatja a Polgármesteri Hivatal szociális ügyekkel foglalkozó munkatársát,
· hozzájárul személyes adatainak a szociális igazgatásról és a szociális ellátásokról szóló 1993. évi III. törvény (a továbbiakban: Sztv.) és ennek végrehajtásáról szóló rendeletben meghatározott statisztikai és nyilvántartási célú felhasználásához.

6.	Az ellátást biztosító kijelenti, hogy szükség szerint tájékoztatja az ellátást igénybe vevőt,  illetve 	hozzátartozóját az ellátás biztosításában felmerülő akadályoztatásáról, az ellátást szüneteltetéséről. 

7.	Az ellátásban részesülő panasszal élhet az önkormányzat polgármesterénél. az alábbi esetekben: 
· a személyiségi jogainak, valamint kapcsolattartásának sérelme miatt:
· a gondozónők szakmai titoktartási és vagyonvédelmi kötelezettségei megszegése esetén,
· az ellátás körülményeit érintő kifogások orvoslása érdekében. 
A panasz kivizsgálására jogosult az elé terjesztett panaszt kivizsgálja és döntéséről 15  napon belül 
a panaszt tevőt értesíti.

8. Az ellátást biztosító tájékoztatja az ellátást igénybevevőt az intézményi jogviszony megszűnésének módjairól az alábbiak szerint: 
· az ellátás jogutód nélküli megszűnése esetén – az intézmény fenntartója köteles az ellátást igénybe vevőről gondoskodni,
·  határozott időjű igényvétel esetén a megjelölt időtartam lejártáról, kivéve, ha a szolgáltatás nyújtás időtartamát meghosszabbítják,
· az ellátásban részesülőnek, illetve hozzátartozójának a jogviszony megszűnésére vonatkozó kérelmére az abban foglaltak szerint,
· a jogosult halála esetén.  

       A polgármester a megállapodást felmondhatja:
· amennyiben a szolgáltatás biztosítása nem idokolt,
· az Sztv. 102.§-aiban foglalt esetekben és feltételekkel.

A jogviszony megszűnése esetén a felek egymással elszámolnak, mely kiterjed a fizetendő térítési díjakra és ezek hátralékaira. 

9. Mindkét fél kijelenti, hogy jelen megállapodás módosítására az ellátás feltételeit érintő 
             változások következtében illetve a felek közös megegyezése alapján kerülhet sor.
 

10. Felek kijelentik, hogy vitás kérdéseiket elsődlegesen személyes tárgyalás egyezséggel kívánják rendezni. 

Jelen megállapodásban nem szabályozott kérdésekben a Polgári törvénykönyv és a szociális ellátásokra vonatkozó mindenkori jogszabályi rendelkezések az irányadóak.


Sajószöged, ……………….……….. napján 



…………………………………………                                          …………………………………..
           polgármester		                                                               ellátást igénybe vevő 




Záradék: 
Sajószöged Község Önkormányzata az intézményi térítési díjakról szóló ………………………. önkormányzati rendeletével elfogadta. 
Sajószöged Község Önkormányzat nevében
……………… polgármester sk. 			





















